वाशिंगटन. अमेरिकी न्यूज चैनल CNN ने रविवार को अघोरियों पर एक शो दिखाया। इस शो का अमेरिकी हिंदुओं ने विरोध किया। उनका कहना है कि ये शो हिंदू धर्म पर हमला है और निगेटिव इमेज पेश करने वाला है। इंडो-अमेरिकन हिंदू ऑर्गनाइजेशंस का कहना है कि निगेटिव इमेज पेश किए जाने से यूएस में भारतीयों पर होने वाले हमले बढ़ सकते हैं। बता दें कि CNN पर "बिलीवर विद रेजा असलान' शो का प्रीमियर हुआ। ये एक 6 एपिसोड वाली स्प्रिचुअल एडवेंचर सीरीज है। रविवार को शो में अघोरियों की सच्चाई और उनसे जुड़े मिथकों के बारे में बताया गया था। ट्रम्प का सपोर्ट किया, इसलिए हिंदू धर्म पर हमला किया- शलभ कुमार...
- CNN के शो के बारे में अमेरिकी हिंदू शलभ कुमार ने कहा, "ये हिंदू धर्म पर घिनौना हमला है।"
- शलभ ने ट्वीट किया, "हिंदू धर्म पर इसलिए हमला किया गया, क्योंकि बड़ी तादाद में अमेरिकी हिंदुओं ने डोनाल्ड ट्रम्प का सपोर्ट किया था।"
- "मैं इस शो के लिए रेजा असलान और CNN की निंदा करता हूं। बिलीवर शो को मनगढंत तरीके से प्रसारित किया गया।"
- बता दें कि शलभ कुमार ट्रम्प के टॉप सपोर्टर्स में गिने जाते हैं। इसे अलावा शलभ रिपब्लिकन हिंदू संघ के फाउंडर भी हैं।
दूसरी ऑर्गनाइजेशंस ने भी शुरू किया विरोध
- शलभ के अलावा दूसरी हिंदू ऑर्गनाइजेशंस ने भी CNN के िबलीवर शो का विरोध शुरू कर दिया है।
- खांडेराव कांड ने कहा, "जब अमेरिका में अल्पसंख्यकों पर लगातार हमले हो रहे हों, ऐसे समय में इस तरह के शो को टेलिकास्ट करना ठीक नहीं है। ये गलत छवि पेश करेगा, भेदभाव पैदा करेगा। इसकी वजह से हेटक्राइम बढ़ेगा।"
- बता दें कि कांड ने 2004 में कैलिफोर्निया की टेक्स्ट बुक्स में हिंदू धर्म की गलत छवि पेश करने के खिलाफ अभियान चलाया था और इसे हटाने के लिए कोशिशें शुरू की थीं।
हिंदुओं को नरभक्षियों के तौर पर दिखाया- USINPAC
- यूएस इंडियन पॉलिटकल एक्शन कमेटी (USINPAC) ने कहा, "पूरे अमेरिका में भारतीय मूल के लोगों पर हमले की रिपोर्ट्स आ रही हैं। ऐसे वक्त में इस शो में हिंदुओं को इंसानी मीट खाने वालों के रूप में दिखाया जा रहा है।"
- "दुनिया के तीसरे सबसे बड़े धर्म के बारे में ये नजरिया बेहद अजीब है।"
शो पर रोक लगाने की अपील की
- USINPAC ने CNN से इस शो के टेलिकास्ट में रोक लगाने की अपील की है।
- USINPAC ने कहा, "हम लोग इस बात से बेहद निराश हैं। इंडियन अमेरिकन कम्युनिटी ने इस शो को लेकर गहरी चिंता जताई हैं। हमें बड़ी तादाद में ईमेल और कॉल्स आई हैं, जिसमें शो को लेकर बात की गई।"
- कमेटी के चेयरमैन संजय पुरी ने कहा, "अमेरिका में जिस तरह के हालात हैं, उसे देखते हुए इस तरह के शो इंडो-अमेरिकंस के बारे में गलत राय बनेगी। नतीजतन इंडो-अमेरिकंस ज्यादा हमलों का शिकार होंगे।"
- अमेरिकन हिंदू अगेंस्ट डिफेमेशन से जुड़े अजय शाह ने कहा, "ये शो विदेशियों को लेकर डर पैदा करेगा, हिंदुओं को लेकर डर पैदा करेगा।"
US में इंडियंस को गोली मारने और बदसलूकी की घटनाएं
- यूएस में इंडियंस पर हमले और नस्लीय टिप्पणी की तीन बड़ी घटनाएं अब तक सामने आ चुकी हैं।
- पहली घटना कंसास में हुई। यहां 22 फरवरी को ओलाथे बार में भारतीय इंजीनियर श्रीनिवास कुचीभोतला को पूर्व नेवी अफसर एडम पुरिन्टन ने गोली मार दी थी। गोली मारने से पहले उसने कहा था, 'मेरे देश से निकल जाओ।' इस हमले में श्रीनिवास के दोस्त दीपक मदासानी भी घायल हुए थे।
- कैरोलिना में इंडियन बिजनेसमैन हार्निश पटेल (43) को गोली मार दी गई। पटेल एक स्टोर चलाते थे। कैरोलिना पुिलस के मुताबिक पटेली की बॉडी उनके घर के पास मिली। हालांकि, अफसरों ने इस हमले को शुरुआती जांच में नस्लीय मानने से इनकार कर दिया है।
- 23 फरवरी को न्यूयॉर्क में रहने वाली एकता देसाई के साथ ट्रेन में बदसलूकी हुई। इस घटना का वीडियो लाखो लोग देख चुके हैं। इसमें एक अफ्रीकी-अमेरिकी नागरिक एकता से कह रहा है, "अमेरिका से निकल जाओ।'
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva